Groblje Svete Ane

Groblje Svete Ane ili Anino groblje je najpoznatije osječko gradsko groblje, osnovano 1737. godine nakon prve velike epidemije kuge u Osijeku. Opis Groblje sv. Ane u Osijeku, prema podacima kanonske vizitacije iz 1754. godine, tih je godina u funkciji s obzirom da mu je prethodila izgradnja lazareta 1748. godine zbog haranja kuge. Današnji raspored groblja baziran je na osnovi prikaza grobnih polja kakav se očitava na planu iz 1922. godine. Izdvojene su dvije skupine grobnih spomenika po svojim dostignućima bitnim za očuvanje kulturne baštine. Prvu skupinu čine grobni spomenici stilskih oznaka zrelog historicizma i secesije sa skulpturama poznatih umjetnika tvoreći time arhitektonsko-umjetničku cjelinu. Drugu grupu čine pojedinačni nadgrobni spomenici koje karakterizira visoka razina obrtničke obrade spomenika anonimnih autora koja se manifestira u kvaliteti vrste odabranog materijala i stilskim naglascima koje oblikovanjem, dekoracijom i jednostavnim izričajem korespondiraju bogato izrađenim grobnim spomenicima prve skupine, doprinoseći time povijesnoj, dokumentarnoj i umjetničkoj vrijednosti groblja. Na osječkom Aninom groblju je ukupno pokopano više ljudi nego što Osijek ima stanovnika. Zaštita Pod oznakom Z-5843 zavedeno je kao nepokretno kulturno dobro – nepokretna pojedinačna, pravna statusa zaštićena kulturnog dobra, klasificirano kao "memorijalne građevine". Izvori Vanjske veze Službena stranica Groblja sv. Ane Arhivirano 2025-01-14 na Wayback Machine-u